open-index/open-wikipedia-markdown huggingface dataset:
Sash!

**Sash!** er et tysk DJ / produsentteam. Teamet består av frontfiguren **Sascha Lappessen** (født 10. juni 1970 i Nettetal, Tyskland), Ralf Kappmeier og Thomas «Alisson» Lüdke.  

## Karrière
Sash! hadde en rekke hits i Storbritannia i 1997 og 1998 med «Encore Une Fois», «Ecuador», «Stay» og «Mysterious Times», og alle nådde 2.-plass på de britiske hitlistene. Sash! holder rekorden av å ha flest 2.-plasser i de britiske hitlistene (totalt 5 stk.), uten å komme seg opp til 1.-plass. De er fortsatt aktive i dag, men ikke med like stor suksess. Deres siste album S4!Sash! ble aldri sluppet ut i England eller Norge. De har siden 2002 vært i forhandlinger med plateselskaper om å gjøre en «comeback», og har nå fått en avtale med Ministry of Sound (Et stort engelsk dance/trance/house plateselskap). I 2007 slapp de ut deres «nye» album 10th Anniversary for å feire deres 10 år med musikk. Albumet inneholder DVD og remastret musikk, samt noen nye spor.   

## Språk
Sash! har alltid vært kjent for å lage danselåter blandet med musikk og språk fra ulike etniske grupper. Eksempler på dette finner man i «Stay», «Mysterious Times» og «Just Around The Hill» som ble sunget på engelsk, «Encore une Fois» på fransk, «Adelante» and «Ecuador» på spansk, «La Primavera» på italiensk, «The Trip» på finsk, «Together Again» på dansk og «Ganbareh!» på japansk.

## Diskografi
### Album
* 1997 *[[It's My Life - The Album]]*
* 1998 *[[Life Goes On (Sash! album)|Life Goes On]]*
* 2000 *[[Trilenium]]*
* 2000 *[[Encore Une Fois - The Greatest Hits]]*
* 2002 *[[S4!Sash!]]*
* 2007 *[[10th Anniversary]]*

### Singler
* 1996 «It's My Life»
* 1997 «Encore Une Fois» – featuring Sabine Ohmes
* 1997 «Ecuador» – featuring Rodriguez
* 1997 «Stay» – featuring La Trec
* 1998 «La Primavera» – featuring Patrizia Salvatore
* 1998 «Mysterious Times» – featuring Tina Cousins
* 1998 «Move Mania» – featuring Shannon
* 1999 «Colour The World» – featuring Dr. Alban
* 1999 «Adelante» – featuring Rodriguez and Peter Faulhammer
* 2000 «Just Around The Hill» – featuring Tina Cousins
* 2000 «With My Own Eyes» – featuring Inka
* 2002 «Ganbareh!» – featuring Mikio
* 2002 «Run» – featuring Boy George
* 2002 «The Sunset» – featuring Georgina Collins
* 2003 «I Believe» – featuring TJ Davis
* 2007 «Ecuador Reloaded» – featuring Rodriguez

## Eksterne lenker
* 
* French Site
Gallia Aquitania

**Gallia Aquitania** var en provins i Romerriket som lå i den sørvestlige delen av dagens  Frankrike. Den grenset til provinsene Gallia Lugdunensis, Gallia Narborensis og Hispania Tarraconensis. Gallia Aquitania ble en keiserlig provins under Augustus, under ledelse av en tidligere pretor, og holdt ingen legioner.

Under Diokletians omorganisering av provinsene ble Gallia Aquitania delt inn i tre provinser: *Aquitania Prima*, *Aquitania Secunda* og *Aquitania Tertia* eller *Aquitania Novempopulania* (dagens Gascogne).

I 418 ga keiser Honorius vestgoterne land i Aquitania. Dette ble antageligvis gjort under *hospitalitas*, reglene for innkvarterte soldater. Disse bosettingene ble kjernen i det vestgotiske kongedømmet som senere utvidet seg over Pyreneene og over på Den iberiske halvøy.

## Litteratur
* Heather, Peter, *The Goths*,Blackwell Publishers, Oxford, 1996
* Sivan, Hagith, «On *Foederati*, *Hospitalitas*, and the Settlement of the Goths in A.D. 418», *American Journal of Philology* 108, nr. 4, 1987, s. 759&ndash;772
Aquitania

**Aquitania** kan vise til:

*Gallia Aquitania – en tidligere romersk provins
*Aquitaine – en region i Frankrike
*Aquitania (Colombia) – en by i Colombia
*RMS «Aquitania» – et skip
Utsikt til paradiset

***Utsikt til paradiset*** er den første romanen i serien om Elling av Ingvar Ambjørnsen.

Den ble utgitt i 1993 på Cappelen og er oversatt til flere språk.

De syv bøkene i serien er *Utsikt til paradiset* (1993), *[[Fugledansen (roman)|Fugledansen]]* (1995), *[[Brødre i blodet]]* (1996), *[[Elsk meg i morgen]]* (1999), *[[Ekko av en venn]]* (2019), *[[Ingen kan hjelpe meg]]* (2020) og *[[Yoko Ono er en sjarlatan]]* (2020).

## Handling

I denne første boken i serien om Elling, møter vi Elling, bokens jeg-person, i en treroms blokkleilighet i utkanten av Oslo. Her har han og moren bodd i alle år, mer eller mindre isolert fra omverdenen. Det var bare moren han hadde noe som helst kontakt med, og moren hadde heller ikke noen spesiell kontakt med andre heller. Som han sier så sørgmodig: ”Hun var enebarn. Jeg var enebarn. Det kom ingen på besøk.”

Handlingen begynner med at moren dør. Hun er den eneste personen han har hatt kontakt med. Gråter gjør han ikke, og han er heller ikke særlig trist. Hennes død etterlater imidlertid et tomrom som Elling fyller igjen med sine oppdiktede forestillinger. Han begynner nå å se mer ut på verden, blant annet blokkene som omkranser leiligheten. Som om det ikke var ille nok fra før, tar han på ingen måte initiativ til å oppsøke og kontakte andre mennesker nå, i hvert fall ikke direkte kontakt. Rommet til mor tømmer han, og han investerer i et rådyrt teleskop med penger han har spart opp på konto. Teleskopet plasserer han i vinduskarmen rettet mot leilighetene i de andre blokkene. Meningen hans med dette er å få et innblikk i andres liv gjennom vinduet uten at han på noe som helst måte skal bli oppfattet som en kikker. Gjennom teleskopet observerer han hva som foregår i de andre leilighetene. Han merker seg små, avslørende detaljer, gir personene navn og livshistorie og dikter handlinger og samtaler.

I begynnelsen observerer han bare, men etter hvert som hans egne drømmer tar form og blir virkelige, i hvert fall for ham, ønsker han å bli en del av naboenes liv. Han ønsker å prate med personene, gi dem råd og veiledning og lede dem i riktig retning. Mor sitt rom, som før var meget ukjent for ham, ble nå hans egen lille inngangsportal til fellesskapet. Bortsett fra å gjøre hverdagslige ting som å handle i dagligvarebutikken og poste post på postkontoret i ny og ne, bruker han nesten all sin tid på teleskoptitting.
 
Boken ender med at Elling blir drevet ut av leiligheten sin.

## Eksterne lenker
* Utgaven fra 1997 | 1999  hos Nasjonalbiblioteket.
Dagfinn Hauge

**Dagfinn Hauge** (1908–2007) var biskop i Tunsberg bispedømme fra 1962 til 1978. Han var fengselsprest ved Akershus fra 1941 til 1945, sogneprest i Vestre Aker, Oslo, fra 1959 til 1962. Hauge var generalsekretær i Norges Kristelige Ungdomsforbund (NKUF – senere endret navn til Norges KFUK-KFUM) fra 1948 til 1954. Hauge var Danskehjelpens hovedtillitsmann i Norge under krigen og sentral i opprettelsen av Fondet for dansk-norsk samarbeid.

Dagfinn Hauge var far til Olav Dag Hauge.

## Bibliografi
* *Lilleborg menighet 25 år* (1942)
* *Bønnens mulighet* (1944)
* *Slik dør menn* (1946)
* *Visitas på bedehuset* (1966)
* *Lokalmenighetenes organisasjonsform* (1973)
* *Fortolkning til første og annen Samuels bok* (1973)
* *Menighet i vekst* (1977)
* *Tiden i Tunsberg* (1983)
* *100 år med ungdom i Larvik* (1987)
* *Prestetjeneste på Akershus under krigen (2001)

== Litteratur ==
* *I samtale med Dagfinn Hauge* [[Arne Prøis]] (1986)
* *Med hånden på plogen'' – Rolf Tofte (2002)

## Referanser


## Eksterne lenker
* Minneord fra Tunsberg bispedømme
Naive Norge

***Naive Norge*** er en omstridt norsk fjernsynsdokumentar fra 2006 laget av fotografen og filmskaperen Christofer Owe. Dokumentaren handler om innvandrere i Norge og forteller om Owes opplevelser i løpet av et år han var bosatt på Holmlia, der han blant annet arbeidet med å ta portrettfotografier. Dokumentaren ble sendt den 4. desember 2006 i TV 2-programmet *[[Reflektor (TV-program)|Reflektor]]*.

Kontroversen rundt *Naive Norge* dreide seg i stor grad om Owes presentasjoner av temaet innvandring. Holmlia er blant de områdene i Norge som har størst prosentandel av innvandrere og barn av innvandrere. Hit flyttet Owe for å «oppleve» et fargerikt fellesskap. Reprisen ble stoppet grunnet at fotograf Gunhild Westhagen Magnor ikke lenger ville at materialet hun filmet skulle benyttes.

## Reaksjoner
* Helge Øgrim anmeldte filmen for *[[Dagbladet]]* og mente at «Filmen må være en parodi på norsk fremmedfrykt».

* I et intervju i *[[Morgenbladet]]* av Håkon Gundersen ble Owe stillet dette spørsmålet «Kan du forstå at den sees som en ironisering over dem som ikke selv har erfaring med flerkulturelt naboskap, og som likevel er fulle av fordommer?», hvor Owe svarte «I mitt enkle og naive sinn klarer jeg ikke helt å forstå den problemstillingen».

* Thomas Hylland Eriksen ble brukt i filmen uten at Christofer Owe hadde fått tillatelse. Hylland Eriksen uttalte dette om *Naive Norge*: «Filmen er en journalistisk arbeidsulykke; den er kunnskapsløs, ensidig og krenkende overfor både majoritet og minoriteter».

## Referanser
Quake (videospill)

***Quake*** er et førstepersonsskytespill utviklet av id Software og gitt ut i 1996. *Quake* er det første spillet i Quake-serien.

## Handling
I single player-versjonen av spillet får spilleren rollen som en hovedperson kjent som Ranger, som blir sendt gjennom en magisk portal for å stoppe en fiende med kodenavn "Quake" hvor ett av Rangers mål går ut på å samle fire magiske runer fra fire ulike dimensjoner av Quake. Spillet består av 30 separate nivåer, som inneholder 26 vanlige kart og fire hemmelige kart.

Det finnes også forskjellige individuelle dimensjoner, som spilleren kan få tilgang til gjennom magiske portaler som blir oppdaget i løpet av spillet. De forskjellige rikene består av en rekke gotiske, middelalderske og lava-fylte huler eller fangehull, med et tilbakevendende tema om helvete og sataniske bilder.

## ''Quake''-motoren
id Software utviklet en ny 3D-spillmotor til *Quake*, kalt «Quake engine». Denne spillmotoren ble i 1999 frigjort under GPL-lisens, og flere spill har brukt *Quake*-motoren.
## Referanser


## Eksterne lenker
*
Conference National 1989–1990

**Conference National 1989–1990**  var en sesong av Conference National som hendte i 1989 til 1990. I tabellen nedenfor finner du ligaresultater.
## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*
Aquitansk

**Aquitansk** var et språk som ble talt i det som i dag er Aquitaine i Frankrike i tidligere tider. Det ble talt i Aquitaine før romerne okkuperte området, og antageligvis helt fram til middelalderen.

Arkeologiske, toponymiske og historiske spor antyder at språket var en forløper til, i slekt med, eller en dialekt av baskisk. Det viktigste vitnesbyrdet er en serie skrifter på latin, som inneholder rundt 400&nbsp;personnavn og 70&nbsp;gudenavn.

## Slektskap til andre språk
Språket har ingen kjente slektninger, utenom baskisk, dersom man aksepterer den teorien. Mange av navnene på innskriftene inneholder elementer som uten tvil er baskiske:

## Referanser


## Litteratur
* Núñez, Luis (2003): ''El Euskera arcaico. Extensión y parentescos'' , Tafalla.
* Rodríguez Ramos, Jesús (2002): «La hipótesis del vascoiberismo desde el punto de vista de la epigrafía íbera» i: *Fontes Linguae Vasconum* **90**, s. 197–219.
* Rodríguez Ramos, Jesús (2002): «Índice crítico de formantes de compuesto de tipo onomástico en la lengua íbera» i: *Cypsela* **14**, s. 251–75.
* Trask, L.R. (1995): «Origin and relatives of the Basque Language: Review of the evidence» i: *Towards a History of the Basque Language*, s. 65–99.
* Trask, L.R. (1997): ''The History of Basque'', London/New York, ISBN 0-415-13116-2
* Trask, L.R. (2008): ''Etymological Dictionary of Basque'' (PDF), redigert for web-publisering av Max Wheeler, Universitetet i Sussex

## Se også
* Baskisk
* Baskere
* Baskerland, avsnittet «Genetikk»
Santa Lucia

**Santa Lucia** kan bety:

*Den hellige Lucia
*Luciasangen

;Steder
*Saint Lucia, øystat og monarki i Det karibiske hav 
*Santa Lúcia (São Paulo), kommune i delstaten São Paulo i sørøstregionen av Brasil
*Santa Lúcia (Paraná), kommune i delstaten Paraná i sørregionen av Brasil
*Santa Luzia (Kapp Verde), øy i Kapp Verde
*Santa Luzia (Maranhão), brasiliansk kommune i delstaten Maranhão
*Santa Luzia (Paraíba), brasiliansk kommune i delstaten Paraíba
*Santa Luzia (Bahia), brasiliansk kommune i delstaten Bahia
*Santa Luzia (Minas Gerais), brasiliansk kommune i delstaten Minas Gerais
Spenningsrekke

I den galvaniske **spenningsrekken** ligger de uedle metallene, som lettest gir og tar imot elektroner på den ene siden som anoder, mens edelmetallene ligger på den andre siden som katoder. Når flere metaller er elektrisk forbundet og ligger neddykket i en elektrolytt, så vil det uedleste metallet løses opp hurtigst. Forskjellen kan måles som spenninger mellom metallene. Denne effekten er grunnlaget for batteriers funksjon.

I skip og båter forbindes skroget til en sinkkloss som ligger åpent i sjøvannet, som er en elektrolytt. Denne spises opp og skiftes derfor fra år til år, mens resten av skroget slik blir beskyttet mot oppløsning. Sinkklossen kalles en offeranode.

Detaljene i rekkefølgen er noe avhengig av omgivelsene (temperatur og aktuell elektrolytt), i motsetning til den elektrokjemiske spenningsrekken, som defineres i forhold til en standardtilstand.

Rekkefølgen nedenfor gjelder for oksygenfattig sjøvann, spenning i Volt. Verdiene kan variere noe, alt etter legeringen. Det går frem at sink-grafitt-batteriet vil ha en spenning på rundt 1,5 V.

*EDLE
*0,2 til 0,4 Grafitt
*Palladium
*0,15 Platina
*0,15 Gull
*-0,12 Sølv
*-0,05 Titan
*-0,05 Rustfritt stål 316 (passivt)
*-0,1 Rustfritt stål 304 (passivt)
*-0,27 Silisiumbronse
*-0,05 Rustfritt stål 316 (aktivt)
*Monel 400 (nikkel-kobber-jern-legering)
*Fosforbronse
*Messing
*Cupronickel (kobber-nikkel-forbindelse)
*Molybden
*-0,3 Våpenbronse
*-0,3 Messing (elektrolyse-)
*-0,3 Gul messing
*-0,33 50/50 Loddetinn
*Uran
*Niob med 1% Zr
*Wolfram
*-0,1 Rustfritt stål 304 (aktivt)
*Tantal
*-0,12 Krom elektrolyse-
*-0,21 Nikkel (passivt)
*-0,35 Kobber
*-0,23 Nikkel (aktivt)
*-0,65 Støpejern
*-0,6 Stål
*-0,22 Bly
*-0,35 Tinn
*Indium
*-0,78 til -1,0 Aluminum
*Uran (rent)
*-0,68 Kadmium
*-0,95 Beryllium
*-1,05 Sink elektrolyse- (se galvanisering)
*-1,65 Magnesium
*UEDLE
Mario Smash Football

***Mario Smash Football*** (kalt ***Super Mario Strikers*** i USA og Japan) er et fotballspill med Mario og andre figurer fra *Mario*-spillene.

Spillet er ikke i nærheten av å være et ekte fotballspill, fordi det ikke har regler i det hele tatt, man kan gjøre hva man vil med motstanderne, som for eksempel å slå dem ned (straffen for dette er at motstanderen får et «gratis» våpen), og når ballen kommer for nær kanten av banen, spretter den tilbake. I tillegg er det kun fem spillere på hvert lag (en lagleder, tre andre spillere som alle er like, og en Kritter som er målvakt), og spillere har muligheten til å bruke forskjellige gjenstander som våpen, for eksempel bomber, Koopa-skall og bananskall. Sist, men ikke minst, kan lagkapteinen bruke et spesialangrep som kan score opp til to mål på en gang. Alt dette er med på å gjøre *Mario Smash Football* til et veldig action-fylt fotballspill.

## Referanser

## Eksterne lenker
*
Alter Real

**Alter Real** er en hesterase som kommer fra Portugal. Den ble utviklet for frakte kongelige og for å framheve rytterens heltemot. Navnet *Alter* stammer fra en landsby som heter Alter do Chao og ordet *Real* i rasens navn betyr *kunglig* på portugisisk. Alter Real stammer fra den berømte spanske hesten som ga rasen sitt mot og edle karakter. Rasen har hatt en svært stormfull historie og var nesten utryddet fram til 1930. I dag er rasen er ganske uvanlig, men ikke utrydningstruet.
Lipizzaner

**Lipizzaneren** er en hesterase som  ble avlet frem i 1518, da Karl II av Østerrike grunnla en avlsgård i Lipica. Spanske hester, pura rasa espanol og berbere, ble krysset med landets egne, hvite karst-hester. Hestene er særlig kjent fra Spanische Hofreitschule i Wien.

Hestene er født brune/svarte men blir skimlet etterhvert som de blir eldre. Et fåtall av dem forblir brune eller svarte, men rundt 95 % av dem er skimmel. De utvikler seg sakte, og det er ikke vanlig å ri dem inn før i 4-årsalderen, men de kan brukes til de er godt over 20 år. 
Lipizzanerhesten har fått en sterk kulturell status i Slovenia og fins avbildet på det slovenske 20 cents euro-mynten. Såvel i Østerrike som i Ungarn skjer avlen under statlig overoppsyn og kontroll. Med all rett kalles lipizzaneren for en europeisk kulturhesterase, som disse regjeringene anser å være veldig viktig å bevare.
Lipizzaneren har på grunn av sitt lettlærte og arbeidsvillige lynne blitt populær innen ridesporten, da fremst i dressuren, der de utmerker seg. Lipizzaneren er nobel og stolt, og passer seg godt som kjørehest.

## Eksterne lenker
*
Gullhaug (Bærum)

**Gullhaug** er et boligområde som ligger vest for Bærums Verk, og ble utbygd fra og med 1980-årene. På Gullhaug ligger blant annet Gullhaug skole, og Gullhaug Bo- og Behandlingssenter.

Gullhaug er endeholdeplassen for Ruters busslinje 150 Gullhaug - Nationaltheatret, og ekspressbussen 150E Gullhaug - Nationaltheatret.

På Gullhaug finnes Eineåsen Skianlegg som er et løypenettverk drevet på frivillig basis av Bærums Verk IF.

## Referanser
Toyota Starlet

**Starlet** var navnet på en bil produsert av Toyota fra 1973 til 1999.

## Historie

Starlet ble først lansert på det japanske markedet i 1973 som en såkalt Supermini, en liten kompakt bil med liten motor. Den hadde samme utstyrsnivå som Corolla, men ikke like sterke motorer. Starlet hadde flere ansiktsløftninger opp igjennom, blant annet en i 1978, en i 1985, en i 1990, og en i 1994, som holdt løpet ut til 1999. Den hadde bakhjulsdrift fra sin begynnelse og helt frem til 1985, da Toyota endret hjuldriften på de aller fleste av sine modeller til fremhjulsdrift.

Etter modellen fikk fremhjulsdrift i 1985 ble den med en gang utstyrt med en 5-trinns girkasse og et generelt høyere utstyrsnivå. Bilen har hatt stort sett samme utstyrsnivå som Corolla.

Starlet har alltid vært en populær bil i Norge, og den solgte bra i Europa. Toyota på sin side følte at markedet var modent for noe annet, og lanserte arvtageren Toyota Yaris i 2000 for å ta over etter Starlet.
Katedralskole

**Katedralskoler** var i middelalderen skoler i forbindelse med katedraler eller domkirker for teologisk presteutdanning. Flere av katedralskolene ble utviklet til middelalderuniversiteter.

Norges første katedralskoler ble grunnlagt kort etter at Norge ble eget erkebispedømme i 1152. I dag er de norske katedralskolene vanlige videregående skoler, men har fått beholde «katedralskole» i navnet av historiske grunner. Flere av disse skolene er blant de eldste skolene i landet.

I katedralskolenes omegn er det vanlig at skolen det gjelder kalles «Katta», men unntak av Bergen Katedralskole som ofte kalles «Katten» grunnet den lokale dialekten som ikke bruker a-endelser.

## Kilder
*
Mesofinans

**Mesofinans ** er en finansieringsløsning som er tilpasset små og mellomstore bedrifter.  Utlånene er noe større enn det som er vanlig i mikrofinans.
Toyota Publica

**Toyota Publica** ble produsert av Toyota fra 1961 til 1978 og var ment å være en kompakt familiebil.

Den ble bygget i 17 år og ble oppgradert og ansiktsløftet flere ganger. De første variantene var luftavkjølte boxer-motorer, men det ble snart gått over til vannavkjølte rekke-firer-motorer. Senere ble det brukt motorer fra Toyotas K-serie, som var i Corolla og Starlet gjennom hele 70-tallet.

Publica fikk en alvorlig ansiktsløftning i 1973 og holdt løpet ut. Denne, kalt **KP-30**, var mer lik de andre bilene Toyota hadde på markedet i den samme tiden, men Publica ble besluttet nedlagt da Starlet begynte å få tak på markedet etter sin lansering i samme år som KP-30 kom ut.
Serie A 1989–1990

## Ligatabell
	

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Resultater
Serie A 1999–2000

**Serie A 1999–2000** varte fra 28 august 1999 til 14 mai 2000 og ble vunnet av Lazio.

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*
Serie A 2000–2001

**Serie A 2000–2001** i italiensk toppdivisjon i fotball begynte 30. september 2000 og ble avsluttet 17. juni 2001. De nyopprykkede lagene var Vicenza og Napoli.

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*
Bruno Christensen

**Bruno Christensen** (født 25. mai 1918, død 9. mars 2011) var en orgelbygger fra Terkelsbøl i Danmark. Han startet firmaet Bruno Christensen & Sønner Orgelbyggeri i 1966.  I 1974 ble virksomheten gjort om fra privat foretak til et andelslag.  Alle sønnene til Christensen ble også orgelbyggere, og da Bruno Christensen i 2001 gikk av, tok Peter Christensen over som administrerende direktør.

Firmaet har levert omtrent 520 kirkeorgel til kirker i Danmark, Norge, Sverige, Finland, Island, Tyskland, Nederland og Namibia.

Christensens største orgel i Norge ble levert til den nå nedbrente Østre Porsgrunn kirke. 

## Referanser


## Eksterne lenker
* Hjemmeside
Thomas Seddon

**Thomas Seddon** (født 28. august 1821, død 23. november 1856) var en engelsk landskapsmaler som var tilknyttet Det pre-rafaelittiske broderskap.

Seddon ble født i London i 1821, hans far var en møbelsnekker, et yrke som Seddon også bedrev for en tid, men i 1842 reiste han til Paris for å studere ornamentalsk kunst. Da han kom tilbake formga møbler for sin mor. I 1849 reiste han både til Wales som til Frankrike for å gjøre skisser, og i 1852 stilte han ut i Det engelske kunstakademiet, Royal Academy, med et figurbilde med tittelen *Penelope*. Senere stilte han ut landskapsmalerier med scener fra Bretagne i Frankrike.

På slutten av 1853 reiste han sammen med den pre-rafaelittiske maleren William Holman Hunt til Kairo i Egypt. Han arbeidet for et år i Egypt og i Palestina med malerier som kunstkritikeren John Ruskin senere uttalte var «de første landskaper som forente perfekt kunstnerisk dyktighet med topografisk nøyaktighet, utført med streng disiplin for ingen annen hensikt enn å gi de som ikke kan reise troverdig kjennskap til de scener som burde være av interesse for dem».

Seddon motiver fra Midtøsten ble utstilt i Berners Street i London i 1855, og deretter i Conduit Street i 1856. I oktober 1856 besøkte Seddon Kairo på nytt, men ble syk og døde der den 23. november 1856, kun 35 år gammel. Hans verker ble utstilt i Det engelske kunstnersamfunnet, Society of Arts, året etter, og hans viktigste og mest bearbeidede bilde *Jerusalem and the Valley of Jehoshaphat* (1854&ndash;1855) ble kjøpt inn og stilt ut i Den engelske nasjonalgalleriet i London.

På grunn av sin forbindelse med William Holman Hunt og dennes innflytelse har Seddon blitt sett på som assosiert med pre-rafaelittene. I henhold til Allen Staley var Seddon maleri *Jerusalem and the Valley of Jehoshaphat* det første og for en lang tid også det eneste pre-rafaelittiske maleriet i en offentlig samling. Det har derfor fått en oppmerksomhet som det ellers ikke ville ha oppnådd, men Staley konkluderte at Seddon var den reneste eller den meste ekstreme pre-rafaelittiske landskapsmaleren på grunn av oppmerksomhet på detaljene i landskapet. Både Ford Madox Brown og Holman Hunt mente likevel at *Jerusalem and the Valley of Jehoshaphat* ikke var tilfredsstillende og at maleren ikke hadde vært nok tålmodig.

En biografi om Thomas Seddon som ført i pennen av hans bror ble utgitt i 1859.

## Referanser


## Eksterne lenker
* ''Thomas Seddon's «Moriah»'' av George P. Landow på Victorian Web (engelsk)
Trollheim kraftverk

**Trollheim Kraftverk** er et vannkraftverk i Surnadal kommune i Møre og Romsdal. Elven Folda reguleres av kraftverket og vannet ledes ut i Surna etter at det er brukt i kraftverket.

Kraftverket utnytter et fall på 402 meter fra Foldsjøen som er regulert mellom 420 og 375 moh.

Midlere årsproduksjon er på 805 GWh og installert effekt er på 130 MW i en francisturbin. 

Kraftverket startet produksjonen i 1968.

Eier er Statkraft. Kraftverket ligger inne i fjell.

## Referanser


## Kilder
* 
* NVE vannkraftdatabase
* Statkraft
Gråsjø kraftverk

**Gråsjø kraftverk** er et vannkraftverk i Surnadal kommune i Møre og Romsdal. 

Elven Folda reguleres av kraftverket og vannet ledes ut i Foldsjøen etter at det er brukt i kraftverket. Foldsjøen er igjen reguleringsmagasin for Trollheim kraftverk.
Det overføres også vann fra Vindelva gjennom et takrennesystem.

Kraftverket utnytter et fall på 61 meter fra Gråsjøen som er regulert mellom 483 og 430 moh.

Midlere årsproduksjon er på 72 GWh  og installert effekt er på 15 MW i en francisturbin. 

Kraftverket startet produksjonen i 1970. Eier er Statkraft.

## Referanser


## Kilder
* 
* NVE vannkraftdatabase
* Statkraft
* Norske Vannkraftverk Bind 1
Per Bjørnstad

**Per Bjørnstad** (født 7. oktober 1916, død 8. mai 2002 på Dagali) var en norsk matematiker og statsstipendiat.

Som statsstipendiat fra 1976 var Bjørnstad tilknyttet Institutt for matematikk ved Universitetet i Oslo, hvor han blant annet arbeidet med matematiske modeller for gruppepsykologi og sosiale mønstre.

Bjørnstad var aktiv i motstandsbevegelsen under krigen. Han var hele livet en friluftsmann, og mens han de siste 20 årene av livet bodde på Dagali deltok han i arbeidet med å etablere Hardangerviddamuseet.
## Referanser
Else Heiberg

**Else Cathrine Heiberg** (født 5. november 1910 i Kragerø, død 25. november 1972 i Oslo) var en norsk skuespiller. 

## Bakgrunn og virke
Hun startet sin yrkeskarriere som pianist og danselærer, og scenedebuterte på Den Nationale Scene i 20. august 1933 som ung gutt i Finn Bø-stykket *Selv i tider som disse*. Siden var hun innom Chat Noir, Det Nye Teater, Trøndelag Teater og en rekke andre scener. Fra 1948 til 1951 var hun engasjert ved Nationaltheatret, senere igjen Det Nye Teater, før hun i flere år var fast ansatt i Fjernsynsteatret. Derfra er hun mest kjent for rollene som Hønse-Lovisa i *Ungen* og Dobbelt-Petra i *Den store barnedåpen*, begge skrevet av Oskar Braaten, og som Meg i Brendan Behans *Gisselet*.

Else Heiberg var gift med skuespiller Jon Lennart Mjøen, mor til skuespiller og komiker Lars Mjøen og søster til skuespilleren Kirsten Heiberg. 

## Filmografi (utvalg)
* *[[Morderen uten ansikt]]* - 1936
* *Vildanden* - 1963 - Fru Sørby
* *[[Sult (film)|Sult]]* - Danmark 1966 - Udleierens kone
* *Vi vil oss et land...* – 1936 (kortfilm)
* *Morderen uten ansikt* – 1936
* *Den farlige leken* – 1942
* *Ungen* – 1960 (TV)
* *Den store barnedåpen* – 1961 (TV)
* *Går ut i kveld* – 1961 (TV)
* *Elskere* – 1963
* *Kranes konditori* – 1962 (TV)
* *Stompa selvfølgelig!* – 1963
* *Nydelige nelliker* – 1964
* *Rosmersholm* – 1966 (TV)

## Teaterroller

## Referanser


## Eksterne lenker
*
Serie A 2005–2006

Juventus ble i ettertid fratatt ligaseieren og flyttet ned til Serie B (med minuspoeng).

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*
Person (teologi)

**Person** (gresk *prosopon*) eller **hypostase** (gresk ὑπόστᾰσις (*hypostasis*)) er i kristen teologi et begrep som særlig brukes for å beskrive de tre bestanddelene i Treenigheten, det vil si Faderen, Sønnen og Den hellige ånd. Det heter at Treenigheten er «tre personer i ett vesen», og at man tror på «Én Gud i tre personer». 

Enkelte kristne er forsiktige med å bruke dette begrepet, fordi det lett kan misforstås i og med at *person* normalt oppfattes som ensbetydende med *(menneskelig) individ*, noe som kan være vanskelig å forene med treenighetslæren dersom man ikke kjenner hele den teologiske utlegningen.

## Begrepets opprinnelse

Det opprinnelige begrepet er det greske *hypostasis* (ὑπόστᾰσις). Grunnbetydningen av ordet er «det som står under». Aristoteles og nyplatonistene brukte det for å beskrive en indre realitet, eller en tings objektive virkelighet. Tidlige kristne forfattere brukte det i betydningen «værende» eller «substansiell realitet», til tider sammenfallende med *ousia* («værende», «essens»). Det ble brukt slik blant annet av Tatian og Origenes, samt i anathemaene som ble vedtatt ved konsilet i Nikea i 325. Begrepet ble også brukt i sammensetningen «hypostatisk union», den teologiske forklaringen på hvordan to realiteter eller naturer kan finnes i ett individ. Både i gammelgresk og nygresk kan det også brukes med betydningen «eksistens». 

De kappadokiske fedre var sentrale i å klargjøre og standardisere terminologien. Formelen «tre personer i ett vesen» (tre hypostaser i en *ousia*) ble gjennom deres arbeid akseptert som den ortodokse treenighetsdoktrine. Vestlige teologer brukte noe tid på å akseptere dette, fordi hypostasis ble oversatt med *substantia* («substans»). De mistenkte derfor at den østlige læren var treteistisk, det vil si at den forkynte tre guder som virket i fellesskap, og ikke én gud som viste seg på tre forskjellige måter. Men fra midten av det 4. århundre hadde dette blitt klargjort, og begrepet var universelt akseptert. 

I forhold til treenighetslæren blir hypostasis gjerne forstått med samme betydning som gresk *prosopon*. Dette ble oversatt til latin *persona*, hvilket er bakgrunnen for det norske begrepet.
Grana kraftverk

**Grana kraftverk** er et vannkraftverk i Orklavassdraget i Rennebu kommune i Trøndelag.
  
Kraftverket utnytter et fall på 462 meter fra Granasjøen som er regulert mellom 650 og 610 moh. Vannet ledes i en 10 km lang tunnel fra magasinet til kraftverket. Det hentes også inn vann fra flere bekkeinntak, blant annet Fjellbekken og Jøla. Nedenfor kraftverket ledes vannet i en 5 km lang avløpstunnel med utløp i Orkla ved Grindal.

Midlere årsproduksjon er på 280 GWh og installert effekt er på 75 MW i en francisturbin. 

Anleggsarbeidet tok til i 1978 og kraftverket startet produksjonen i 1982.

Eier er Kraftverkene i Orkla der Statkraft og Trønderenergi er største eiere.

## Referanser


## Kilder
* 
* NVE vannkraftdatabase
* Hafslund E-CO
* TrønderEnergi om Grana kraftverk
EFTA-domstolen

**EFTA-domstolen** er EFTAs domstol. Den ble opprettet i medhold av EØS-avtalen artikkel 108 (2) og er hjemlet i ODA-avtalen artikkel 27 til 41. Domstolen består av tre dommere, jf. ODA-avtalen artikkel 28: én fra hvert EFTA-land. Domstolen har jurisdiksjon til å avgjøre EØS-rettslige spørsmål som oppstår i EFTA. Domstolen er konstruert som en forminsket utgave av EF-domstolen. Siden 1996 har domstolen hatt kontorer i Luxemburg. 

Domstolen behandler traktatbruddsaker anlagt av EFTAs overvåkningsorgan (ESA), EFTA-statene og saker anlagt mot ESA (slik som søksmål om gyldigheten av et artikkel 36-fundert ESA-vedtak). Videre kan den avgi rådgivende uttalelser om tolkningen av EØS-rettslige spørsmål, dersom den blir anmodet om dette av en domstol i et av EFTA-landene.

Hensikten med opprettelse av EFTA-domstolen var å sikre mest mulig ensartet tolkning av EU-rett i EU og EØS-området uten å gjøre norske domstoler direkte underlagt EF-domstolen. Det følger av dette at EFTA-domstolen spiller en viktig rolle i forhold til en ensartet tolkning av EØS-regler og en effektiv beskyttelse av EØS-rettigheter i EFTA-statenes domstoler.

Det har vært påstått at det i realiteten er EF-domstolen som avgjør tolkningen av EØS-retten og  at det innebærer at EFTA-domstolen er havnet i en vanskelig posisjon. Den påstanden har imidlertid vært kritisert som delvis feil og delvis en forenkling av forholdet mellom EFTA-domstolen og EF-domstolen.

## Dommere
EFTA-domstolen består av tre dommere, hver og en nominert av en av EFTA-statene som er part i EØS-avtalen. Dommerne blir oppnevnt av samtlige regjeringer for en periode på seks år. Dommerne velger sin president for en periode på tre år.
* Bernd Hammermann dommer fra 2018
* Páll Hreinsson dommer fra 2011, president fra 2018
* Michael Reiertsen dommer fra 2023. 
Tidligere dommere:
* Per Christiansen (2011-2023)
* Carl Baudenbacher var domstolens president fra 2003 til 2018.

## Referanser


## Eksterne lenker
* EFTA-domstolen
Svorkmo kraftverk

**Svorkmo Kraftverk** er et vannkraftverk i Orklavassdraget i Orkland kommune i Trøndelag.
  
Kraftverket utnytter ett 99 meter fall i elven Orkla fra et inntak ved Bjørset i Meldal til Hongslo ved Svorkmo. 

Overføringstunnelen er om lag 15 km lang. Det hentes også inn vann fra flere bekkeinntak slik at vann fra Svorka og Raubekken utnyttes. Kraftverket har ikke reguleringsmagasin, men tar vann direkte fra Orkla med et inntaktsmagasin ved Bjørset. Svorkmo kraftverk innebærer at den økte vannføringen om vinteren (som ville ha gitt isproblemer) blir ført i tunnel. 

Like nedenfor inntaket er det satt opp en lukedam på tvers av hele elva. Denne lukedammen leder vann til inntaket og regulerer flom, samtidig som tillater fisk å gå opp i elven.

Midlere årsproduksjon er på 270 GWh og installert effekt er på 54 MW på to francisturbiner. 

Kraftverket startet produksjonen i 1983.

Eier er Kraftverkene i Orkla der Statkraft igjennom Trondheim Energiverk Kraft er største eier.

## Referanser


## Kilder
* 
* NVE vannkraftdatabase
* Hafslund E-CO
* TrønderEnergi
Fylkesvei 7698

**Fylkesvei 7698** går mellom Nordmela og Risøybukta i Andøy kommune.

## Nasjonal turistvei

Sammen med delstrekninger av  og  har strekningen mellom Nordmela og Bjørnskinn fått status som *[[nasjonal turistvei]] Andøya*. Turistveien er 58&nbsp;km lang.

Frem til 2019 hadde veien betegnelsen fylkesvei 974 (Nordland).

## Kommuner og knutepunkter

 

## Referanser



## Eksterne lenker
* Vegvesenets vegkart 
*
JPEG XR

**JPEG XR** *(tidligere *'HD Photo**, **Windows Media Photo*')* er en stillbildekompresjonsalgoritme og et filformat for bilder, utviklet av Microsoft som en del av Windows Media-familien. Formatet støtter tapsfri komprimering, og er det foretrukne billedformatet for Microsofts XPS-dokument.

## Referanser


## Eksterne lenker
* 
* HD Photo Specification 
* Windows Imaging Component, for HD Photo support in Windows XP
* Windows Media Photo comparison with modern JPEG-2000 implementations 
* Microsoft shows off JPEG rival, CNET News, 2006-05-24
* Vista to give HD Photo format more exposure, CNET News, 2007-01-27
* Bill Crow's Windows Media Photo Blog
Honda Civic

**Honda Civic** er en bilmodell i kompaktsegmentet fra den japanske bilprodusenten Honda.
Modellen kom på markedet i 1972, og har vært solgt i 3-, 4- og 5-dørsvarianter.

Modellen var pr. 2012 i sin 9. generasjon.

Modellen er for tiden (2010) den japanske bilmodellen som har vært markedsført kontinuerlig gjennom det nest lengst tidsrom på det nordamerikanske markedet. Bare Toyota Corolla, som ble introdusert i 1969, har hatt lengre levetid. Civic utgjorde sammen med Honda Accord og Honda Prelude Hondas tilbud i Nord-Amerika frem til 1990-tallet. Da ble modellrekken utvidet. 

Gjennom de forskjellige generasjonene er Honda Civic stadig blitt større og mer velutstyrt. Den ble introdusert i USA i juli 1972 i to-dørs versjon, mens tre-dørsvarianten kom i september samme år. Med tverrmontert motor og forhjulstrekk bød bilen på god plass til tross for de begrensede, ytre målene. Utstyrspakken var begrenset i den første tiden med radio, varmeapparat, skumfylte plastpaneler, vindusvisker med to hastigheter og lakkerte stålfelger som standard.
Fra slutten av 1980-årene ble VTEC-motorer tilgjengelige for kjøpere av Honda Civic.

## Eksterne lenker
*
Gert Falch Heiberg

**Gert Falch Heiberg** (født 31. mai 1871 i Sogndal, død 20. november 1944) var godseier og politiker fra Kaupanger, mest kjent for sine bidrag til museum i Sogn og Fjordane.

Han var utdannet landbrukskandidat fra Landbrukshøgskolen på Ås.
Han  drev farsgården Amble fra 1895-1938 etter faren Hans Knagenhjelm Heiberg. Fra 1899-1916 var han i Sogndals herredstyre, varaordfører 1902-05 og ordfører 1911-1913.  På gården bygget han den første museumsbygningen i 1905 og åpnet i 1909  De Heibergske Samlinger – Sogn Folkemuseum, i samme ånd som hans nære venn Anders Sandvig som i 1904 hadde åpnet de «Sandvigske samlinger» på Maihaugen.  Samme året (1909) stiftet Gert Heiberg  Historielaget for Sogn, og etterhvert ble samlingene i praksis et distriktsmuseum. Han  virket også i Bergens museumsforening.  

Hans sønn var professor Hans H. H. Heiberg (1904-2000).  Sønnesønnen Gjert Heiberg driver i dag Amble Gård, som har vært i slektens eie siden 1690.
:''Se slekten Heiberg
 
## Verv og utmerkelser
* St. Olavs Orden: Ridder av første klasse 1912, kommandør i 1934 «for fortjenstfullt virke som museumsmann.»   
* Norske Museers Landsforbund, styremedlem 1918-44
* Det Norske Videnskaps-Akademi, innvalgt 1942
* Den islandske falkeorden, storridder med kjempestjerne
* Fortidsminneforeningen, æresmedlem 1925
## Utgivelser
* 
## Referanser

__NOTOC__
Fylkesvei 7690

**Fylkesvei 7690** går mellom Leirbogen og Røyknes i Sortland kommune.

Veien går langs nordsiden av Hognfjorden til Eidbukta, over Godfjordeidet til Godfjorden, og videre langs Godfjordens austside til Røkenes.

Frem til 2019 hadde veien betegnelsen fylkesvei 959 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Polesie

**Polesie**, eller **Polesje** (belarusisk: Палесьсе – *Paljessie*, ukrainsk: Полісся – *Polissja*, russisk: Полесье – *Polesie*, latin: *Polesia*), er en historisk og geografisk region i sørvestlige deler av Den østeuropeiske slette – hovedsakelig i Belarus og Ukraina, men også delvis innenfor Polen og Russland. Området ligger sør for forhøyninger i slettelandskapet blant annet De belarusiske høyder. Polesie er et av de største myrlendte områdene i Europa, og sumpområdene i regionen er kjent som Rokitnomyrene, Pinskmyrene (etter byen Pinsk) eller Pripjatmyrene (etter elven Prypjats som drenerer området). Området er for en stor del skogkledd.

Geologisk tilhører det De volhynske trappene, også kjent landskapsmessig som det Volhyn-podolske høyland.

Navnet *Polesie* har en slavisk rot og kan oversettes noe fritt med «skogområde».

Tsjernobyl kjernekraftverk ligger i dette området, på Ukrainas side av grensen.

## Referanser


## Eksterne lenker
*
Skorpo

**Skorpo** kan vise til:

*Skorpo (Askøy) – ei øy i Askøy kommune i Vestland
*Skorpo (Kvinnherad) – ei øy i Kvinnherad kommune i Vestland
*Skorpo (Bjørnafjorden) – ei øy i Bjørnafjorden kommune i Vestland
*Skorpo (Sveio) – ei øy i Vigdarvatnet i Sveio kommune i Vestland
*Skorpo (Tysnes) – ei øy i Tysnes kommune i Vestland
Luca Paolini

**Luca Paolini** (født 17. januar 1977 i Milano) er en italiensk sykkelrytter.

Han startet karrieren i italienske Mapei i 2002, og ble foran 2011-sesongen hentet til Team Katusha etter ønske fra Filippo Pozzato.

Han ble tatt for doping etter den syvende etappen i Tour de France 2015, og innrømmet senere samme år at han var avhengig av kokain.

## Meritter

;2000
:Klatretrøya, Danmark rundt
;2001
:G.P. Città di Lugano
;2002
:Gran Piemonte
;2003
:Gran Premio Bruno Beghelli
;2004
:Brabantse Pijl
;2005
:3. og 6. etappe, Tour of Britain
:3. etappe, Tour de Wallonie
:2.-plass, HEW Cyclassics
;2006
:12. etappe, Vuelta a España
:3.-plass, Milan-SanRemo
:Gran Premio Città di Camaiore
;2007
:1. etappe, Tredagers i De Panne
:3.-plass, Flandern rundt
;2008
:Coppa Placci
:Trofeo Laigueglia
;2009
:Coppa Bernocchi
;2010
:Poengtrøya, Tredagers i De Panne
;2011
:3.-plass, Gran Piemonte
;2013
:Omloop Het Nieuwsblad
:3. etappe, Giro d'Italia
;2015
:Gent–Wevelgem

## Referanser


## Eksterne lenker
* 
*
Podlasie

**Podlasie** er en historisk region i den østlige del av Polen og den vestlige del av Belarus. Den ligger mellom elven Biebrza i nord og sin naturlige fortsettelse i sør – Polesie-området.  Geologisk ilhører det De volhynske trappene, landskapsmessig kjent som Volhyn-podolske høyland.
 
Området kalles *Podlasie*, *Podlasze* eller *Podlasko* på polsk, *Падляшша* (*Padljasjsja*) på belarusisk, *Підлісся* (*Pidlissja*), *Підлясіє* (*Pidljasije*) eller *Підляхія* (*Pidljahija*) på ukrainsk, *Подляасье* (*Podljasie*) på russisk, *Palenkė* på litauisk og *Podlachia* på latin.

## Eksterne lenker
*
Stian M. Landgaard

**Stian Mikael Landgaard** (født 23. oktober 1978 i Tromsø) er en norsk forfatter og oversetter, Han bodde noen år i Berlin, men er nå bosatt i Tromsø.  

Han debuterte høsten 2006 med romanen *Herrer i åndenes rike*. Dens skildringer av fagmiljøet førte til opprør på filosofisk institutt ved Universitetet i Tromsø.http://www.nordlys.no/debatt/kronikk/article2251776.ece

Landgaard har også oversatt *Morgenrøde* av Friedrich Nietzsche (*Morgenröthe*, 1881) til norsk, en samling aforismer som utkom på Spartacus Forlag i 2007.

## Bibliografi
* *Herrer i åndenes rike* – roman, Aschehoug 2006, ISBN 978-82-03-19158-9
* *Portrett i flammer* – roman, Liv forlag 2023, ISBN 978-82-8330-404-6

## Kilder
* Presentasjon av Stian M. Landgaard i Forfatterkatalogen på Forfattersentrums nettsider

## Eksterne lenker
* Stian M. Landgaards hjemmeside
Litjfossen kraftverk

**Litjfossen Kraftverk** er et vannkraftverk i Orklavassdraget i Tynset kommune i Innlandet.
  
Kraftverket utnytter ett 289 meter fall  fra reguleringsmagasin i Innerdalsvatnet til Storfossdammen som er inntaksmagasin for Brattset kraftverk. Innerdalsvannet er oppdemmet, reguleres 35 meter og rommer 153 mill. kubikkmeter vann. Det hentes også inn vann fra flere bekkeinntak.

Midlere årsproduksjon er på 160 GWh og installert effekt er på 74 MW på en francisturbin.

Anleggarbeidet tok til i 1979. Kraftverket startet produksjonen i 1982.

Utbyggingen av kraftverket og oppdemming av Innerdalsvatnet var omstridt og ble møtt med flere demonstrasjoner. Sivil ulydighet ble også brukt i forsøk på å stoppe utbyggingen.

Eier er Kraftverkene i Orkla der Statkraft igjennom Trondheim Energiverk Kraft er største eier.

Ved utløpet av kraftverket er det Storfossdammen bygget som utjevningsmagasin for å unngå isproblemer i Orkla som følge av ujevn vannføring fra kraftverket om vinteren. Storfossdammen er samtidig inntaksmagasin for Brattset kraftverk. Storfossdammen har en reguleringshøyde på 16 meter.

## Referanser


## Kilder
* 
* NVE vannkraftdatabase
* Hafslund E-CO
* TrønderEnergi
* Sivil ulydighet sv.no
Tirreno–Adriatico 2007

**[[Tirreno-Adriatico]] 2007** pågikk mellom 14. og 20. mars, og var det andre ProTour-rittet i 2007. Tyske Andreas Klöden fra Astana vant rittet. Riccardo Riccò vant poengkonkurransen, mens Salvatore Commesso tok hjem klatretrøya. Tinkoff Credit Systems ble det beste laget

## Etapper
### 1. etappe: Civitavecchia, 160 km
14-03-2007

### 2. etappe: Civitavecchia-Marsciano, 202 km
15-03-2007

### 3. etappe: Marsciano-Macerata, 213 km
16-03-2007

### 4. etappe: Pievebovigliana-Offagna, 158.3 km
17-03-2007

### 5. etappe: Civitanova Marche-Civitanova Alta, 20.5 km (ITT)
18-03-2007

### 6. etappe: San Benedetto del Tronto-San Giacomo, 164 km
19-03-2007

### 7. etappe: Civitella del Tronto-San Benedetto del Tronto, 177 km
20-03-2007

## Sammenlagt
(*maglia giallo-rossa*)

## Poengtrøya

(*maglia ciclamino*)

## Klatretrøya

(*maglia verde*)

## Lagkonkurransen

## Se også

Tirreno-Adriatico
UCI ProTour 2007
Paris-Nice 2007

## Kilder
*Tirreno-Adriatico offisielle hjemmeside
Brattset kraftverk

**Bratset Kraftverk** er et vannkraftverk i Orklavassdraget i Rennebu kommune i Trøndelag.
  
Kraftverket utnytter ett 273 meter fall i elven Orkla fra inntaksmagasinet Storfossdammen ved utløpet fra Litjfossen kraftverk til utløp sør for Berkåk. 

Hovedmengden hentes via tunnel fra Innerdalsvatnet i Tynset som først utnyttes i Litjfossen kraftverk. Vann fra Ulset kraftverk fanges også opp. Vannet føres i en 14 km lang tunnel fra Storfossdammen til kraftstasjonen. Storfossdammen er av betong.

Det hentes også inn vann fra flere bekker som renner ut i hovedvassdraget. Tilløpstunnelen ble bygget med en fullprofilboremaskin med en diameter på 4,5 meter.

Midlere årsproduksjon er på 400 GWh og installert effekt er på 80 MW på to francisturbiner. 

Anleggsarbeidet tok til i 1979 og kraftverket startet produksjonen i 1982.

Eier er Kraftverkene i Orkla der Statkraft igjennom Trondheim Energiverk Kraft er største eier. 

## Referanser


## Kilder
* 
* NVE vannkraftdatabase
* TrønderEnergi om Brattset kraftverk
* Hafslund E-CO
Prolog (programmeringsspråk)

**Prolog** (**pro**gramming in **log**ic) er et deklarativt programmeringsspråk satt sammen av logiske slutninger. Det består både av et rent logisk språk og tilleggsfunksjoner som gjør at man kan bruke programmeringsspråket til det meste, som for eksempel å lage grafiske brukergrensesnitt (GUI). Språket brukes mye innen kunstig intelligens.

Eksempel:
Vi kan erklære en sannhet ved å fortelle Prolog følgende:

 katt(tom).

er det samme som

 katt(tom) :- true.

Her er noen eksempler på spørringer vi kan spørre Prolog-programtolkeren:

*er tom en katt?*

 ?- katt(tom).  
     yes.

*Hvem er katter?*

 ?- katt(X).  
     X = tom;
     yes.

Prolog er likt predikatlogikk på den måten at det er mulig å direkte oversette de fleste predikatlogikksetninger ved å erstatte operatørene i setningen med de tilsvarende operatørene til prolog.

## Eksterne lenker
*
Skisprinten i Drammen

**Skisprinten i Drammen** er et årlig skirenn med verdenscupstatus i Drammen. Skirennet blir arrangert i byens gater etter at store mengder snø har blitt lagt ut. Rennet har en fast rute fra Øvre Storgate, rundt Bragernes kirke og tilbake. Arrangementet er et samarbeidsprosjekt mellom Konnerud IL som teknisk arrangør, Drammen kommune, Norges Skiforbund og Byen Vår Drammen.

## Historie

Skirennet ble arrangert første gang i 2003 med Jens Arne Svartedal og Bente Skari som vinnere. Ved rennet i 2007 ble det produsert mellom 15 000 og 20 000 kubikk med snø av snøkanoner plassert på Konnerud skistadion. I 2009 ble rennet flyttet til Trondheim, men i 2010 var det tilbake i Drammen igjen. 2010 var første året noen andre enn en nordmann vant blant herrene, da svenske Emil Jönsson vant over norske Petter Northug (andreplass) og amerikanske Andrew Newell (tredjeplass). I 2021 ble ikke løpet arrangert grunnet Covid-19.
## Vinnere

## Kilder
FIS-ski.com Kalender med resultater

## Eksterne lenker
*
Dom Pérignon

**Dom Pérignon** er en eksklusiv fransk champagne produsert av Moët et Chandon.

Champagnen er oppkalt etter munken Dom Pérignon som visstnok skal ha oppdaget champagnemetoden for å lage musserende vin.

Dom Pérignon lages kun av druer som er høstet samme år, i motsetning til mange andre champagner som lages på druer fra flere årganger. Den produseres ikke hvert år på grunn av at produsenten velger de beste årgangene for å lage champagnen.

## Eksterne lenker
*
Hans Christian Lind

**Hans Christian Lind** (1753&ndash;1820) var elev av den danske arkitekt Caspar Frederik Harsdorff ved Kunstakademiet i København sent på 1770-tallet. Han ble uteksaminert i 1779, og etablerte seg som murmester og arkitekt. Han kom til Christiania i 1786 hvor han tok borgerskap som murermester, stenhugger og gipsmaker. Han overtok ansvaret for oppføringen av Sandar kirke i Sandefjord etter den avskjedigede hovedentreprenør Horn i 1791. Lind sto dessuten for utformingen av interiørene i denne kirken, som ble innviet i 1792. 

Hans Christian Lind var født i Danmark og var gift med Suzanne Elisbeth Stær. Sammen hadde de sønnen Hans Christian. I 1794 bosatte de seg i nedre Tverrgate 2 i Langestrand.

## Historie
Hans Christian Lind utførte dessuten noen arbeider i Christiania; en tollbod (1787-90, revet 1895) og Moestues gård i 1787 (Karl Johans gate 14, sterkt ombygget etter bybrannen i 1858). Han var i mange år byggmester i Larvik, der han utformet den lille, oktogonale Langestrand kirke (1815-18, empire).

## Referanser


## Kilder
* Om Hans Christian Lind på arc!
*
Gevalia

**Gevalia** er et varemerke for kaffe som produseres av Kraft Foods Sverige. Navnet *Gevalia* er latin for Gävle, hvor kafferisteriet ligger.

Merket ble lansert for første gang i 1920 av *Victor Th. Engwall & Co*. Etter 120 år som familiekonsern ble selskapet solgt i 1971 til daværende General Foods, som senere er tatt over av Kraft Foods.

Gevalia produserer 40&nbsp;000 tonn kaffe hvert år. Det meste selges i Sverige, Danmark og Baltikum, men en del eksporteres til Amerika.

Gevalia kom på det amerikanske marked som postordrefirma i 1980-årene. I USA er Gevalia mest kjent for sitt tilbud om en gratis kaffeautomat mot at man betaler for transporten av de tilhørende varene. Dette konseptet er kjent for både kaffe, kildevann og sodavann i Nord-Europa, men var nytt i 1980-årenes USA. Gevalia kjørte denne kampanjen mange steder, både i blader, tv-reklamer, internetbanner og direkte post.

I Europa markedsføres Gevalia som et ordinært supermarkedsmerke, mens det i USA markedsføres som et dyrt høykvalitetsprodukt i supermarkedene.